小學時期，因為要到這區學野，所以經常來開餐。但小學過後都無黎食過。因此今日特來回味！三個人，所以叫咗個氣鍋雞，同每人一碗米線。我要了雞肉、豬潤、腩肉米線。米線質地幾好，唔會好淋，有咬口，唔會一pat野；豬潤好爽口，唔會鞋；雞肉嫩滑，好味；腩肉就無咁好，無味，又"un"。湯底勝在夠清，又夠熱！氣鍋雞：有好多雞同超多雲耳，D雞好好味，因為好嫩多肉又有雞味，抵讚！雲耳"soc"晒雞味，好香！不過環境做真係迫到暈，千祈咪周身動，如果唔係好容易會釀成意外。正如之前D食評所講"食幾啖就會被人撞一撞"！